Cavallo de Przewalski

Le **Cavallo de Przewalski** es un subspecie de Equus ferus.

## Classification
### Supertaxones
* classe = Mammalia
* ordine = Perissodactyla
* familia = Equidae
* subfamilia = Bovinae
* genus = *[[Equus]]*
* species = *[[Equus ferus]]*

## Nomines
**Cavallo de Przewalski**, cavallo salvage mongol o Takhi (Equus ferus przewalskii o Equus caballus przewalskii, le classification es debattite).
### Nomine scientific
Como sovente, il ha plure nomines scientific synonyme pro le cavallo de Przewalski :
·	Equus przewalskii 
in iste caso, le cavallo de Przewalski esserea considerate un specie como tal.
·	Equus ferus przewalskii 
In iste caso, illo esserea un subspecie de Equus ferus. 
·	Equus caballus przewalskii 
in iste caso, illo esserea un subspecie del cavallo domestic, capabile de reproducer se con ille. 
Omne le debatto actual super le genere Equus es resumite in le sito IUCN dans la section Taxonomic Notes (en).

## Distribution
Le cavallo salvage de Prewalski ha essite reintroducite in su habitat native in parcos naturales in Mongolia (Parco National Khustain Nuruu, Le reservation del natura Takhin Tal e Khomiin Tal.
Illo quasi se extingueva a medietate del Seculo 20, sed per fortuna illo esseva salvate del disparition per alicun naturalistas. Su stato actual es critic, reducite a un diminute grege que vive in le Parco National Hustai del sud-west de Mongolia e plure exemplares plus in jardines zoologic de alteres paises.

Le population total es circa 1.000 exemplares in omne le mundo.

## Description
Su apparentia ha characteristicas primitive: grande testa, oculos placiate alte e non super le lateres, aures longe, collo e corpore grosse, illo ha un raia de mulo obscur et equalmente listas super le membros. Illo mesura circa de 1,20 – 1,30 m e su pelage es isabello con extremitates obscur, muso clar e criniera obscur.

Le cavallo de Przevalski differe geneticamente del cavallo domestic nam il ha 66 chromosomas e non 64.

Le cavallo de Przewalski's e le cavallo domestic es le sol equinos que cruciate produce prole fertile que possede 65 chromosomas 65. 
Equalmente iste cavallo se differentia del major parte de lor congeneres domestic per su minor talia, patas plus curte, structura plus massive, cauda longe e capite plus grande comparate con le resto del corpore. Le pilo es curte forte, de color jalne a brun obscur, il es plus blanc in le musello e plus obscur o nigre in le criniera e cauda. 

Le criniera es sempre erecte e muta cata anno, illo non ha nodo in le fronte. Le talia typic es de 2,1 metros de longe e un 350 kg de peso in stato adulte.

Le cavallos de Przewalski es animales social que vive in grege de talia variabile, ducite per un masculo dominate o stallon, le alteres integrantes del gruppo es feminas con prole de minus de 2 annos.

Quando superpassa iste etate, illos abandona le gruppo: le masculos tentara de facer su proprie grege o tentara prender un per le fortia, durante que le feminas se installara in altere differente gruppos, assecurante assi le intercambio de material genetic. 

Le cavallo de Prjevalski supervive con multo parve rationes e pote supportar le extremos inter le calor e le frigido. Como qualcunque altere cavallo, istos animales se alimenta principalmente de herbas. Su principal predator es le lupo. Impossibile a domesticar per natura, on pote ni domar lo, ni montar lo.

## Historia

Durante le Pleistoceno, iste subspecie esseva diffundite per un grande parte de Asia, durante que in Europa viveva altere specie simile, le Tarpan (Equus caballus gmelini), que se extingueva in le seculo 19. 

Declinava trans le situation de bon parte del steppas asiatic per boscos e desertos al initio del Holoceno. Il se crede que iste animal esseva domesticate le prime vice in le prateria de Asia central verso le anno 3000 aC, originante plures subspecies de cavallos domestic asiatic. 

Le plus proxime al cavallo de Przewalskii es le cavallo mongol, que gratias a su stato de semilibertate traditional se ha cruciate con illo usque tempores multo recente. Nonobstante, post alicun seculos le population salvage se reduceva debite al chassa e le competentia del animales domestic per le pasturas.

Le subspecie esseva discoperite in 1879 per le general russe de origine polac Nikolai Mijailovich Prjevalski (1839-1888), explorator naturalista amateur. In su honor se baptisava iste cavallo initialmente como un specie nove in 1881, Equus przewalskii (Przewalski es le forma antique de Prjevalski), anque tosto se videva que era un simple subspecie del cavallo domestic, *Equus caballus*. 

In 1900 se poneva in marcha un grande expedition pro capturar exemplares vive e apportar los a differente zoos de Europa.

In esse epocha adhc se incontrava in plure zonas del est de Kazakhstan, Mongolia e nord-est de China, sed in le decennio sequente le numero declinava debite al persecution human (chassate per su carne per le chassatores mongol).

In 1967 un pastores mongol videva le ultime grege salvage, de tan sol 12 - 15 exemplares, e in 1969 se videva un exemplar vive in le steppas de Mongolia le ultime vice.

Octo annos post se creava le **Fundation pro le Preservation e Protection del Cavallo de Przewalki**, que initiava un programma pro stimular le intercambio de animales inter le jardines zoologic et augmentar assi su pauc variabilitate genetic.

Mais le specie esseva perpetuate per le specimens in le zoos de maniera efficace, proque al final del seculo XX contava 1600 individuos. 
Projectos que habeva como scopo retornar animales in Mongolia comencia a apparer.

Post de 10 annos de preparation, in 1992, 12 cavallos esseva liberate in le sud-west de Mongolia deinde de haber percurrite le 6 000 km que separa la Lozère, (Francia) ubi illos esseva reacclimatate de Mongolia.

Le 12 exemplares se adaptava e reproduceva al perfection, in un zona que in 1998 se converteva in le Parco National Hustai.

In un censo realisate in 2005, le population mundial de istes cavallos era de circa de 1500, omne descende de 31 cavallos que viveva in captivitate in 1945, le majoritate descende de approximatemente 15 capturate circum de 1900. Un operation inter le Zoological Society of London e scientistas mongol ha resultate in un successo le reintroduction de istes cavallos in lor habitat natural in Mongolia assi in 2005 il habeva un population libere que contava circa 248 animales in stato salvage.

## Notes

## Refrentias
* Wakefield, S., Knowles, J., Zimmermann, W. and Van Dierendonck, M. 2002. "Status and action plan for the Przewalski's Horse (*Equus ferus przewalski*)". In: P.D. Moehlman (ed.) *Equids: Zebras, Asses and Horses. Status Survey and Conservation Action Plan*, pp. 82-92. IUCN/SSC Equid Specialist Group. IUCN, Gland, Switzerland and Cambridge, UK. http://www.iucn.org/themes/SSC/sgs/equid/docs/part2chapter7.pdf 

## Ligamines externe
* ''Equus ferus przewalskii'' sur IUCN 
* Status and Action Plan for the Przewalski’s Horse (Equus ferus przewalskii) , sur le site de l'IUCN.